Flavell Te Ururoa: Motions — Malaysia Airlines—Flight MH17 Crash in Ukraine Gaza—ConflictText is incorporated into the Bound VolumeFlavell Te Ururoa: Motions — Malaysia Airlines—Flight MH17 Crash in Ukraine Gaza—Conflict[Sitting date: 22 July 2014. Volume:700;Page:19252. Text is incorporated into the Bound Volume.]TE URUROA FLAVELL (Co-Leader—Māori Party):Tēnā koe Mr Speaker. Tēnā tātau katoa e te Whare. He pai tonu tō karakia i te rā nei hei tīmatanga kōrero i a tātau e kōrero nei i tēnei take. He kupu kōrero tērā ki te wāhi ngāro kia ūhia mai ngā manaakitanga ki runga i tēnei Whare otirā i te motu te ao. Me mihi ki a koe mō tō āhua i te rā nei. Tērā pea he kupu kōrero tērā kia ūhia anōtia rā ki runga i ngā whānau e tangi nei i tēnei wā.Nō reira koutou e tangi nei i tēnei rā anei te Whare Pāremata o Aotearoa e tuku ana i ngā poroporoaki ki ō koutou mate ahakoa nō hea wērā mate nō tēhea takiwā o te ao hei tāpiri ki tā koutou e tangi nei i tēnei wā. Koutou i mate i te āhuatanga o aituā tau atu.Ēngari anei tēnei Whare Pāremata e tangi nei mō te āhuatanga o te rāwekeweke i a koutou. E te Whare Pāremata kei te tautoko ake te Pāti Māori i tā te Pirimia e kōrero nei. Hāunga te āhuatanga pakanga waiho tērā ki te taha. Ko tā te Pāti Māori e kī nei me whakaaro tātau mō te hunga mate te hunga kua kōhurutia kua mate ēhara nō rātau te hē ēngari nō te āhuatanga tohe a tētahi i tētahi.I roto i Te Ao Māori inā mate te tangata kua noho tapu tērā hei wāhi tapu. E kore tētahi e rāwekeweke ēngari ka manaakitia tērā wāhi whenua ka tiakinatia kia noho tapu ki te tirohanga o te tangata. Kāre tātau i te kite i tērā āhuatanga i tēnei wā. Ka haere poka noa te tangata ki runga i te whenua. Kāre ōna take mō te āhuatanga o tērā hunga i kōhurutia. Nō reira ēhara i te mea mō Te Ao Māori tēnei whakaaro ake kia noho tapu te whenua kāo mō te nuinga o te ao. Kia pērā rawa te āhuatanga o te tiaki hunga mate. Kia kaua e rāwekeweke. Waiho rātau kia moe kia okioki. Kia kaua e takatakahi i te hunga mate. He rā tōna pea ka hoki mai ki te ngau i a koe ēngari waiho tērā kōrero ki reira.Koinei te kōrero ka ākina e te Pāti Māori waiho te hunga mate ki te hunga mate whakahokia ki ō rātau whānau. Kai Ahitereira kai Tatimana kai ngā tōpito katoa o te ao ētahi whānau e tangi nei e auwē nei e noho mokemoke nei e noho pouwaru nei nā ngā mate e takoto mai rā i tērā whenua o Ukraine me kī. Ko te Pāti Māori tēnei e kī nei ahakoa tō mātau pakupaku whakahokia ngā tūpāpaku ki ō rātou whānau kia taea ai e rātau te tuku roimata hūpē kia ngāwari mai ai tēnei mea a mate. Tēnā tātau katoa.[Greetings to us all in the House. Your prayer today Mr Speaker was really an appropriate way to commence our addresses on this matter. There was a plea there to the spiritual realm to protect this House and indeed the nation and the world. I commend you for the compassion you displayed today. Perhaps there was a plea there as well to protect the families grieving at this point in time.And so to you collectively grieving today here is the Parliament of New Zealand offering its tributes to your dead regardless of where they are fromand whicharea of the world and adding to your laments at this point in time. To you the dead victims of the circumstance of calamity alight.But here in this House of Parliament we grieve for the meddlesome manner that brought about your death. To the House of Parliament we the Māori Party absolutely endorse the Prime Minister’s sentiments. We will leave the situation relating to the war to one side. We the Māori Party advocate that we should focus our minds on the dead the ones who were treacherously murdered who died through no fault of their own but rather through the circumstance of contention between one and another.When a person dies in Māoridom that place becomes a sacred one a forbidden place. No one can meddle with it but instead that place is protected and looked after so that it remains sacred toone’sview. To date we have not seen that situation. People merely tramp about on the land. They display no respect for those people who were treacherously murdered. This regard for the land to remain sacred is therefore not just a Māori thing but one that most of the world has as well. And that is the level of respect expected for those who have died. They must not be meddled with. They should be allowed to sleep and rest. The dead must not be violated. A day might perhaps come when they come back and bite you but leave that sort of talk there.This is what the Māori Party urges: leave the dead amongst the dead but return them to their families. There are some families in Australia Holland and in every extremity of the world mourning crying and left lonely and widowed by the dead lying over there in the land of Ukraine. This is the Māori Party saying that despite the fact that we might be small in number we demand that the deceased be returned to their families to enable them to shed their tears and mucus upon them and to ease the pain from this thing called death. Thank you all.]Motion agreed to.